CELEX: 32009D0010
Language: sk
Date: 2008-01-02 00:00:00
Title: 2009/10/ES: Rozhodnutie Komisie z  2. decembra 2008 , ktorým sa ustanovuje formulár na ohlasovanie závažných havárií podľa smernice Rady 96/82/ES o kontrole nebezpečenstiev veľkých havárií s prítomnosťou nebezpečných látok [oznámené pod číslom K(2008) 7530] (Text s významom pre EHP)

10.1.2009   
            
            
               SK
            
            
               Úradný vestník Európskej únie
            
            
               L 6/64
            
         
      ROZHODNUTIE KOMISIE
   
   z 2. decembra 2008,
   ktorým sa ustanovuje formulár na ohlasovanie závažných havárií podľa smernice Rady 96/82/ES o kontrole nebezpečenstiev veľkých havárií s prítomnosťou nebezpečných látok
   [oznámené pod číslom K(2008) 7530]
   (Text s významom pre EHP)
   (2009/10/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 96/82/ES z 9. decembra 1996 o kontrole nebezpečenstiev veľkých havárií s prítomnosťou nebezpečných látok (1), a najmä na jej článok 15 ods. 2,
   po konzultácii s výborom zriadeným podľa článku 22 uvedenej smernice,
   keďže:
   
               (1)
            
            
               Podľa článku 14 smernice 96/82/ES sú členské štáty povinné zabezpečiť, aby prevádzkovateľ informoval príslušné orgány podľa možnosti čo najskôr po havárii. Podľa článku 15 ods. 1 sú členské štáty povinné podľa možnosti čo najskôr informovať Komisiu o závažných haváriách, ktoré sa vyskytli na ich území a ktoré zodpovedajú kritériám uvedeným v prílohe VI k uvedenej smernici. V článku 15 ods. 2 uvedenej smernice sa ustanovuje, že členské štáty hneď po zhromaždení informácií podľa článku 14 informujú Komisiu o svojej analýze havárie a odporúčaniach v súvislosti s preventívnymi opatreniami do budúcnosti.
            
         
               (2)
            
            
               Pri uvádzaní informácií požadovaných podľa článku 15 ods. 2 treba vychádzať z ustanoveného formulára na ohlasovanie havárií a tieto informácie treba kontrolovať v súlade postupom uvedeným v článku 22 uvedenej smernice.
            
         
               (3)
            
            
               Opatrenia ustanovené v tomto rozhodnutí sú v súlade so stanoviskom výboru zriadeným podľa článku 22 uvedenej smernice,
            
         PRIJALA TOTO ROZHODNUTIE:
   Článok 1
   Na účely článku 15 ods. 2 smernice 96/82/ES o kontrole nebezpečenstiev závažných havárií s prítomnosťou nebezpečných látok sa týmto prijíma formulár na ohlasovanie závažnej havárie uvedený v prílohe k tomuto rozhodnutiu.
   Článok 2
   Členské štáty budú s účinnosťou od 1. decembra 2008 predkladať správy obsahujúce informácie v súlade s uvedenou prílohou, pričom využijú registračný a informačný systém podľa článku 19 ods. 2 smernice 96/82/ES.
   Článok 3
   Formulár na ohlasovanie závažných havárií uvedený v prílohe sa začne s konečnou platnosťou používať po uplynutí päťmesačnej skúšobnej fázy, ktorá sa začne 1. decembra 2008.
   Článok 4
   Pokiaľ počas testovacej fázy vznikne potreba formulár na ohlasovanie závažných havárií uvedený v prílohe zmeniť, toto rozhodnutie sa zmení a doplní v súlade s postupom ustanoveným v článku 22 uvedenej smernice.
   Článok 5
   S dôvernými informáciami sa bude zaobchádzať v súlade s rozhodnutím Komisie 2001/844/ES, ESUO, Euratom z 29. novembra 2001, ktorým sa mení a dopĺňa jej rokovací poriadok (2).
   Článok 6
   Správy členských štátov budú obsahovať len informácie, ku ktorým majú prístup príslušné orgány.
   Článok 7
   Toto rozhodnutie je určené členským štátom.
   
      V Bruseli 2. decembra 2008
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. ES L 10, 14.1.1997, s. 13.
   
      (2)  Ú. v. ES L 317, 3.12.2001, s. 1.
   
      PRÍLOHA
      Informácie, ktoré je potrebné uviesť v súlade s článkom 15 ods. 2 smernice 96/82/ES
      (Pod registračným a informačným systémom uvedeným v texte sa rozumie elektronická databáza systému Komisie na ohlasovanie závažných havárií, sprístupnená na internetovej stránke: http://mahbsrv.jrc.it)